Document ID: 32009R1236

NARIADENIE KOMISIE (EÚ) č. 1236/2009
z 10. decembra 2009,
ktorým sa mení a dopĺňa príloha I k nariadeniu Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011
EURÓPSKA KOMISIA,
so zreteľom na Zmluvu o Európskej únii a Zmluvu o fungovaní Európskej únie,
so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (1), a najmä na jeho článok 25,
po porade s Výborom pre všeobecné preferencie,
keďže:
(1)
V rozhodnutí Komisie 2008/938/ES z 9. decembra 2008 (2), zmenenom a doplnenom rozhodnutím 2009/454/ES (3), sa stanovil zoznam zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení (ES) č. 732/2008 na obdobie od 1. januára 2009 do 31. decembra 2011.
(2)
Stĺpec E prílohy I k nariadeniu (ES) č. 732/2008 by mal obsahovať údaje o zvýhodnených krajinách, na ktoré sa vzťahuje osobitné stimulačné opatrenie pre trvalo udržateľný rozvoj a dobrú správu vecí verejných. Príloha I k nariadeniu (ES) č. 732/2008 by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha I k nariadeniu (ES) č. 732/2008 sa nahrádza prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. decembra 2009

Labels: 3
19
5